  Туспуктэм: Руслан Нуриахметов Наталия Сильвестрова 2023-тӥ ар кутсконысен Удмуртиысь 617 семья анай капиталэн нылпизылэн дышетсконзы понна тыризы. Со понна Россиысь мерлыко фондлэн Удмуртиысь ёзэтэысь 12 миллион 900 сюрслэсь трос манет висъязы. Со сярысь элькун тӧролэн но кивалтэтлэн пресс-службазы. « Анай капиталэн анай-атайёс нылпилэсь котькыӵе дышетсконниын дышетскемзэ тырыны быгато: нылпи садысен университетозь, кунгож кылъёсты дышетонэз, творческой яке спорт занятиосты, машинаен ворттылыны дышетсконэз. Со дышетсконнисолэн одно ик лицензизы луыны кулэ » Алексей Бельтюков, Россиысь мерлыко фондлэн Удмуртиысь ёзэтэныз кивалтӥсь Анай капиталэн нимаз ужберкатӥсь кадь ужась частной дышетӥсьёс яке няня понна тырыны луэ. Соку озьы ик дышетыны луонлык сярысь лицензия одно ик луыны кулэ. Со сяна, дышетскыку сётэм общежитиын улон инты но коммунальной услугаос понна кутыны быгато. Юрттэт коньдонэн вордэм, озьы ик басьтэм нылпиослэн дышетсконзы понна тырыны луэ. Нылпи 25 ареслэсь бадӟым луыны кулэ ӧвӧл, нош дышетсконни Россиын интыяськыны но лицензиез луыны кулэ. Анай капиталэз кутон понна куриськонэз Госуслуги портал, МФЦ яке мерыко фондлэн клиент службаез пыр келяны луэ. Тодэ вайытом, Россиын 2023-тӥ арын тулыспалысен анай капиталлэн быдӟалаез йылӥз. Тегъёс: коньдон анайкапитал юрттэт тыронъёс Дышетон нылпиос Удмуртия  